20 സെ.മീറ്ററോളം നീളമുള്ള ഡ്രോസോഫില്ലത്തിന്റെ ഇലകൾ വളരെ നേർത്തതും ഇളം പച്ചനിറമുള്ളതുമായിരിക്കും. ഇലകളെല്ലാം ഒരു കേന്ദ്രത്തിൽ നിന്നു പുറപ്പെടുന്നവയാണെങ്കിലും അവ എല്ലാ വശങ്ങളിലേക്കും ചിതറി വിന്യസിച്ചിരിക്കുന്ന അവസ്ഥയിലായിരിക്കും. ഈ സവിശേഷത ഡ്രോസോഫില്ലത്തിന് ഒരു പൈൻ സസ്യത്തിന്റെ രൂപസാദൃശ്യം പ്രദാനം ചെയ്യുന്നു. ഇലകൾ നിറയെ മഞ്ഞുതുള്ളി പോലെയുള്ള ഒരു സ്രവം കാണപ്പെടുന്നതിനാൽ <MASK> ഈ സസ്യത്തെ ഡ്യുയീ പൈൻ (Dewy pine) എന്നു വിളിക്കുന്നു. ഉപരിതലം കുഴിഞ്ഞ് അടിഭാഗം മുഴച്ചിരിക്കുന്ന ഇലകളുടെ തളിരുകൾ സ്പ്രിങ് പോലെ പുറത്തേക്ക് ചുരുണ്ടിരിക്കും. ഇലകൾ വളരുന്തോറും ചുരുളുകൾ നിവർന്നു വരുന്നു.
ഡ്രോസോഫില്ലം
സ്പെയിൻ പോർട്ടുഗൽ മൊറോക്കോ പോർച്ചുഗീസുകാർ